ᱢᱟᱭᱛᱷᱨᱤᱯᱟᱞᱟ ᱥᱤᱨᱤᱥᱮᱱᱟ
ᱢᱟᱭᱛᱷᱨᱤᱯᱟᱞᱟ ᱥᱤᱨᱤᱥᱮᱱᱟ (ᱤᱝᱨᱟᱹᱡᱤᱺ Pallewatte Gamaralalage Maithripala Yapa Sirisena, ᱥᱤᱱᱦᱟᱞᱟ: පල්ලෙවත්ත ගමරාළලාගේ මෛත්රීපාල යාපා සිරිසේන; ᱛᱟᱢᱤᱞ: பல்லேவத்த கமராளலாகே மைத்திரிபால யாப்பா சிறிசேன; ᱡᱟᱱᱟᱢᱺ ᱓ ᱥᱮᱯᱴᱮᱱᱢᱵᱚᱨ ᱑᱙᱕᱑) ᱫᱚ ᱢᱤᱫᱴᱮᱱ ᱥᱨᱤ ᱞᱚᱝᱠᱟ ᱨᱮᱱ ᱨᱟᱡᱟᱨᱤᱭᱟᱱ ᱠᱟᱱᱟᱭ, ᱚᱠᱚ ᱫᱚ ᱥᱨᱤ ᱞᱚᱝᱠᱟ ᱨᱮᱱ ᱮᱭᱟᱭᱟᱹᱱᱤᱡ ᱫᱤᱥᱚᱢ ᱜᱚᱢᱠᱮ ᱞᱮᱠᱟ ᱛᱮᱭᱮ ᱵᱟᱪᱷᱟᱣ ᱚᱪᱚ ᱞᱮᱱ, ᱙ ᱡᱟᱱᱩᱣᱟᱨᱤ ᱒᱐᱑᱕ ᱠᱷᱚᱱ ᱑᱘ ᱱᱚᱵᱷᱮᱢᱵᱚᱨ ᱒᱐᱑᱙ ᱥᱮᱨᱢᱟ ᱦᱟᱹᱵᱤᱡ[᱑][᱒]| ᱥᱤᱨᱤᱥᱮᱱᱟ ᱥᱨᱤ ᱞᱚᱝᱠᱟ ᱨᱮᱭᱟᱜ ᱠᱚᱸᱭᱮᱸ-ᱛᱟᱞᱟᱢ ᱯᱚᱱᱚᱛ ᱨᱮᱱ ᱯᱟᱹᱦᱤᱞ ᱫᱤᱥᱚᱢ ᱜᱚᱢᱠᱮ ᱞᱮᱠᱟ ᱛᱮᱭᱮ ᱵᱤᱠᱟᱹᱣ ᱮᱱᱟ ᱟᱨ ᱩᱱᱤ ᱫᱚ ᱥᱨᱤ ᱞᱚᱝᱠᱟ ᱨᱮᱱ ᱢᱟᱨᱟᱝ ᱨᱟᱡᱟᱨᱤ ᱜᱷᱟᱨᱚᱧᱡᱽ ᱨᱮᱱ ᱦᱚᱸ ᱵᱟᱭ ᱛᱟᱦᱮᱸᱠᱟᱱᱟ| ᱩᱱᱤ ᱫᱚ ᱱᱟᱦᱟᱜ ᱯᱚᱞᱚᱱᱱᱟᱨᱩᱣᱟ ᱥᱟᱝᱥᱚᱫᱽ ᱞᱮᱠᱟ ᱛᱮᱦᱚᱸ ᱢᱮᱱᱟᱭᱟ|
ᱮᱛᱚᱦᱚᱵ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱭᱛᱷᱨᱤᱯᱟᱞᱟ ᱥᱤᱨᱤᱥᱮᱱᱟ ᱱᱟᱦᱟᱜ ᱜᱟᱢᱯᱟᱦᱟ ᱦᱚᱱᱚᱛ ᱨᱮᱭᱟᱜ ᱭᱟᱜᱚᱲᱟ ᱟᱹᱛᱩ ᱨᱮᱭᱮ ᱓ ᱥᱮᱯᱴᱮᱱᱵᱚᱨ ᱑᱙᱕᱑ ᱢᱟᱹᱦᱤᱛ ᱦᱤᱞᱚᱜ-ᱮ ᱡᱟᱱᱟᱢ ᱞᱮᱱᱟ, ᱩᱱᱤ ᱫᱚ ᱑᱒ (ᱜᱮᱞ ᱵᱟᱨ) ᱵᱚᱭᱦᱟ ᱠᱚ ᱢᱩᱫᱽ ᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱩᱛᱟᱹᱨᱤᱡ-ᱮ ᱛᱟᱦᱮᱸᱠᱟᱱᱟ, ᱩᱱᱠᱩ ᱫᱚ ᱛᱩᱨᱩᱭ ᱵᱚᱭᱦᱟ ᱟᱨ ᱛᱩᱨᱩᱭ ᱢᱤᱥᱨᱟ ᱠᱚ ᱛᱟᱦᱮᱸᱠᱟᱱᱟ[᱓][᱔] | ᱩᱱᱤ ᱟᱡ ᱵᱟᱵᱟ ᱯᱟᱞᱞᱮᱣᱟᱴᱴᱮ ᱜᱟᱢᱟᱨᱟᱞᱟᱞᱟᱜᱮ ᱟᱞᱵᱟᱨᱴ ᱥᱤᱨᱤᱥᱮᱱᱟ ᱫᱚ ᱫᱚᱥᱟᱨ ᱞᱟᱹᱲᱦᱟᱹᱭ ᱚᱠᱛᱮ ᱜᱟᱹᱠᱷᱩᱲ ᱯᱷᱟᱹᱫᱮ ᱛᱟᱦᱮᱸᱠᱟᱱᱟ, ᱚᱠᱚᱭ ᱫᱚ ᱰᱤᱹ ᱮᱥᱹ ᱥᱮᱱᱟ ᱱᱟᱭᱚᱠ ᱦᱚᱛᱮ ᱛᱮ ᱫᱚᱨᱭᱟ ᱥᱩᱨ ᱯᱚᱞᱚᱱᱩᱨᱩᱣᱟ ᱨᱮ ᱢᱚᱬᱮ ᱮᱠᱚᱲ ᱦᱟᱥᱟ ᱛᱮ ᱠᱚ ᱢᱟᱱᱚᱛ ᱞᱮᱫᱮᱭᱟ, ᱚᱱᱟ ᱠᱷᱟᱹᱛᱤᱨ ᱛᱮ ᱜᱷᱟᱨᱚᱧᱡᱽ ᱥᱩᱫᱷᱟᱹ ᱨᱮᱱ ᱦᱚᱲ ᱭᱟᱜᱚᱲᱟ ᱠᱷᱚᱱ ᱯᱚᱞᱚᱱᱱᱟᱨᱩᱣᱟ ᱛᱮ ᱠᱚ ᱩᱪᱟᱹᱲ ᱥᱮᱱ ᱞᱮᱱᱟ[᱔][᱕]| ᱩᱱᱤ ᱟᱡ ᱜᱚᱜᱚ ᱭᱟᱯᱟ ᱟᱯᱯᱩᱦᱟᱢᱤᱞᱟᱜᱮ ᱫᱚᱱᱟ ᱱᱟᱱᱫᱟᱣᱟᱛᱷᱤ ᱫᱚ ᱢᱤᱫᱴᱮᱱ ᱥᱠᱩᱞ ᱢᱟᱪᱮᱛᱟᱹᱱᱤ ᱛᱦᱟᱮᱱᱠᱟᱱᱟ[᱖]|
ᱫᱤᱥᱣᱟᱹ ᱠᱩᱯᱩᱥᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱡᱩᱫᱤ ᱦᱳᱸ ᱟᱹᱱ ᱞᱮᱠᱟ ᱛᱮ ᱥᱨᱤ ᱞᱚᱝᱠᱟ ᱨᱮ ᱫᱤᱥᱚᱢ ᱜᱚᱢᱠᱮ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝ ᱩᱛᱟᱹᱨᱤᱡ ᱠᱟᱱᱟᱭ ᱟᱨ ᱥᱟᱢᱟᱱ ᱫᱟᱲᱮ ᱞᱟᱲᱪᱟᱲ ᱫᱟᱲᱮᱭᱟᱜ-ᱟ, ᱢᱮᱱᱠᱷᱟᱱ ᱩᱱᱤ ᱫᱚ ᱢᱤᱰᱤᱭᱟ ᱨᱟ ᱥᱨᱤ ᱞᱚᱝᱠᱟ ᱨᱮᱱ ᱦᱚᱲ ᱠᱚ ᱴᱷᱮᱱᱮ ᱱᱮᱦᱚᱨ ᱞᱮᱫᱟ ᱟᱡ ᱨᱮᱱ ᱮᱨᱟᱛ ᱫᱚ ᱫᱤᱥᱚᱢ ᱨᱮᱱ ᱯᱟᱹᱦᱤᱞ ᱢᱟᱭᱡᱣ ᱵᱟᱝ ᱧᱩᱢ ᱠᱟᱛᱮ ᱫᱤᱥᱚᱢ ᱜᱚᱢᱠᱮ ᱨᱮᱱ ᱮᱨᱟᱛ ᱢᱮᱱᱛᱮ ᱠᱚ ᱧᱩᱢᱮ ᱢᱟ|
ᱨᱟᱡᱟᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱨᱤᱥᱮᱱᱟ ᱫᱚ ᱑᱘ ᱱᱚᱵᱷᱮᱢᱵᱚᱨ ᱒᱐᱑᱙ ᱢᱟᱹᱦᱤᱛ ᱦᱤᱞᱚᱜ ᱫᱤᱥᱚᱢ ᱜᱚᱢᱠᱮ ᱨᱮᱭᱮᱟᱜ ᱦᱩᱫᱟᱹ ᱵᱟᱭ ᱦᱟᱛᱟᱣ ᱞᱮᱫᱟ ᱥᱮ ᱫᱚᱥᱟᱨ ᱫᱷᱣ ᱫᱤᱥᱚᱢ ᱜᱚᱢᱠᱮ ᱵᱟᱪᱷᱟᱣ ᱞᱟᱹᱜᱤᱫ ᱟᱡᱟᱜ ᱧᱩᱛᱩᱢ ᱵᱟᱭ ᱯᱮᱨᱮᱡ ᱞᱮᱫᱟ| ᱩᱱᱤ ᱫᱚ ᱠᱟᱹᱢᱤ ᱱᱟᱝ ᱵᱟᱭ ᱠᱷᱚᱡᱽ ᱞᱮᱱᱟ ᱟᱨ ᱵᱟᱪᱷᱸᱟᱣ ᱠᱷᱳᱱ ᱥᱟᱝᱜᱤᱧ ᱨᱮ ᱛᱟᱦᱮᱱᱮ ᱠᱷᱚᱡᱽ ᱠᱮᱫᱟ| ᱵᱟᱪᱷᱱᱟᱣ ᱛᱟᱭᱚᱢ ᱩᱱᱤ ᱫᱚ ᱥᱨᱤ ᱞᱚᱝᱠᱟ ᱨᱮᱭᱟᱜ ᱯᱷᱨᱤᱰᱚᱢ ᱯᱟᱨᱴᱤ ᱨᱮᱱ ᱥᱩᱢᱯᱨᱤᱢᱚ ᱞᱮᱠᱟ ᱛᱮ ᱠᱚ ᱵᱵᱟᱪᱷᱟᱣ ᱵᱟᱦᱟᱞ ᱠᱮᱫᱮᱭᱟ|
ᱩᱱᱤ ᱫᱚ ᱫᱚᱦᱲᱟ ᱛᱮ ᱯᱚᱞᱚᱱᱟᱨᱩᱣᱟ ᱦᱚᱱᱚᱛ ᱠᱷᱚᱱ ᱥᱟᱝᱥᱚᱫᱤᱭᱟᱹ ᱵᱟᱪᱷᱸᱟᱣᱮ ᱞᱟᱹᱲᱦᱟᱹᱭ ᱮᱱᱟ| ᱩᱱᱤ ᱫᱚ ᱵᱟᱪᱷᱸᱟᱣ ᱛᱟᱹᱞᱠᱟᱹ ᱨᱮ ᱞᱟᱯᱷᱟᱝ ᱴᱷᱟᱶᱮ ᱦᱟᱢᱮᱴ ᱠᱮᱫᱟ ᱟᱨ ᱢᱟᱹᱪᱤ ᱨᱮᱭᱮ ᱡᱤᱛᱟᱹᱣ ᱮᱱᱟ|
ᱥᱟ.ᱠᱷᱭᱟ.ᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Sirisena to be sworn in as Sri Lanka's new president". Gulf Times. Agence France-Presse. 9 ᱡᱟᱱᱩᱣᱟᱨᱤ 2015.
- ↑ Balachandran, P. K. (9 ᱡᱟᱱᱩᱣᱟᱨᱤ 2015). "Sirisena Finally Romps Home With 51.28 Per Cent". The New Indian Express.
- ↑ "Directory of Members: Sirisena, Maithripala". Parliament of Sri Lanka.
- ↑ ᱔.᱐ ᱔.᱑ Domínguez, Gabriel (9 ᱡᱟᱱᱩᱣᱟᱨᱤ 2015). "introducing Maithripala Sirisena – Sri Lanka's new president". Deutsche Welle.
- ↑ Gunewardene, Prasad (25 ᱥᱮᱯᱴᱮᱢᱵᱚᱨ 2007). "Mangala, Sripathi, JVP and UPFA". Daily News (Sri Lanka).
- ↑ "Who is this Sirisena?". Dailymirror. Wijeya Newspapers Ltd. Retrieved 18 ᱡᱟᱱᱩᱣᱟᱨᱤ 2015.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn eng_Latn